หน้าแรก ทิปคอมพิวเตอร์
บทเรียนออนไลน์ ดาวน์โหลด จาวาสคริปต์ ข่าวไอที บทความไอที เว็บไดเร็คทอรี่ เว็บบอร์ด

Online 561

เมนูหลัก

การแก้ปัญหาคอมพิวเตอร ์

การบำรุงรักษาคอมพิวเตอร์

เทคนิคการปรับแต่ง Win 98 และ Me

ครบเครื่องเรื่องโอเวอร์คล๊อค

การใช้โปรแกรมต่าง ๆ

ความรู้เรื่อง ADSL และการ Config

ทดสอบความรู้คอมพิวเตอร์ออนไลน์

ศัพท์คอมพิวเตอร์และอินเตอร์เน็ต

รวมของฟรีในอินเตอร์เน็ต

โปรโมทเว็บไซค์ให้ดังฟรี ๆ

แนะนำร้านซ่อมคอมพิวเตอร์

แนะนำสถานที่เรียนคอมราคาถูก

หาเพื่อนใหม่, หากิ๊ก MSN

ตลาดซื้อ-ขายสินค้าบีคอม

สมัครงาน,ลงประกาศรับสมัครงาน

ลงประกาศโฆษณาประชาสัมพันธ์ฟรี

ทิปคอมพิวเตอร์ (Eng V.)

รู้ลึกรู้จริง Google AdSense

ตั้งบีคอมไว้เป็นหน้าแรก

แนะนำติชมบีคอม

Hosted by

Tip Computer
ทิปคอมพิวเตอร์

ค้นหาเว็บไซค์

การเลือกผู้ให้บริการอินเทอร์เน็ต
(ISP)

อินเทอร์เน็ตกลายเป็นเรื่องปกติในชีวิตประจำวันของคนโดยทั่วไปแล้ว
อ่านเนื้อหาต่อไปนี้เพื่อให้ทราบถึงสิ่งที่คุณควรพิจารณาเกี่ยวกับวิธีการเชื่อมต่ออินเทอร์เน็ต
และการเลือกผู้ให้บริการอินเทอร์เน็ต (ISP) นอกจากนี้
ยังมีเคล็ดลับในการป้องกันเครื่องคอมพิวเตอร์ของคุณให้ปลอดภัยเมื่อใช้งานออนไลน์

ขั้นตอนที่ 1:
การเลือกการเชื่อมต่ออินเทอร์เน็ต

สิ่งที่คุณจะต้องตัดสินใจเป็นอันดับแรก
คือ คุณจะเชื่อมต่อโดยใช้การเรียกเลขหมาย หรือบรอดแบนด์
(DSL หรือเคเบิลโมเด็ม)
ตัวเลือกแต่ละตัวเลือกมีทั้งข้อดีและข้อเสียที่แตกต่างกัน
คุณควรหาเวลาในการอ่านรายละเอียดเกี่ยวกับตัวเลือกแต่ละตัวเลือก
แล้วตัดสินใจว่าคุณสมบัติใดที่เหมาะกับการใช้งานของคุณ

การเชื่อมต่อแบบเรียกผ่านสายโทรศัพท์

การทำงานของการเชื่อมต่อแบบเรียกผ่านสายโทรศัพท์เหมือนกับชื่อที่ใช้เรียก
นั่นคือเป็นการ "เรียกเลขหมาย"
ไปยังผู้ให้บริการอินเทอร์เน็ต (ISP) ของคุณ
ตัวเลือกนี้เป็นตัวเลือกที่ เสียค่าใช้จ่ายน้อยที่สุด
และความเร็วในการเชื่อมต่อกับอินเทอร์เน็ตก็ต่ำสุดด้วย
นอกจากนี้ การทำงานยังขึ้นอยู่กับสายโทรศัพท์
คุณสามารถตั้งค่าให้ยกเลิกการเชื่อมต่อเมื่อมีสายเข้า
อย่างไรก็ตาม การตั้งค่าดังกล่าวอาจทำให้เกิดปัญหา
ถ้าคุณไม่ต้องการให้มีการยกเลิกการเชื่อมต่อโดยไม่คาดคิด

ถ้าปกติคุณใช้งานอินเทอร์เน็ตวันละหนึ่งชั่วโมงหรือน้อยกว่านั้น
ไม่ได้ดาวน์โหลดไฟล์มากนัก และสายโทรศัพท์ที่ติดอยู่กับ
การใช้งานอินเทอร์เน็ตไม่เป็นปัญหาสำหรับคุณ
การเชื่อมต่อแบบเรียกผ่านสายโทรศัพท์อาจเป็นตัวเลือกที่เหมาะสม
คุณอาจขอเพิ่มสายโทรศัพท์ "เฉพาะ"
สำหรับการเชื่อมต่อแบบเรียกผ่านสายโทรศัพท์จากบริษัทที่ให้บริการโทรศัพท์
ซึ่งจะทำให้คุณสามารถทำงานแบบออนไลน์
และใช้โทรศัพท์ในเวลาเดียวกันได้

อย่างไรก็ตาม
ถ้าคุณต้องการดาวน์โหลดไฟล์
ใช้งานอินเทอร์เน็ตวันละหลายชั่วโมง
หรือต้องการการทำงานที่รวดเร็วขึ้น คุณควรใช้สาย DSL
หรือเคเบิลโมเด็ม

การเชื่อมต่อแบบ DSL
และเคเบิลโมเด็ม
โดยปกติ การเชื่อมต่อแบบ DSL
และเคเบิลโมเด็มมักมีค่าใช้จ่ายที่สูงกว่าสายโทรศัพท์
แต่มีการทำงานที่เร็วกว่ามาก นอกจากนี้
คุณยังสามารถใช้โทรศัพท์ขณะออนไลน์ได้ (สาย DSL
สามารถให้บริการทั้งสองอย่างได้พร้อมกัน
ในขณะที่เคเบิลโมเด็มจะใช้สายร่วมกับสายเคเบิลของโทรทัศน์)

ทั้ง
DSL และบริการเคเบิลจะเชื่อมต่อกับอินเทอร์เน็ตตลอด 24
ชั่วโมง ดังนั้น
คุณไม่ต้องเสียเวลารอในขณะที่โมเด็มเรียกเลขหมายไปยังผู้ให้บริการอินเทอร์เน็ต
(ISP) ของคุณ คุณเพียงแต่เปิดเครื่องคอมพิวเตอร์
แล้วเริ่มซอฟต์แวร์อีเมลหรือเว็บของคุณ

แล้วข้อเสียคืออะไร
ข้อเสียที่สำคัญคือเรื่องความปลอดภัย
เครื่องคอมพิวเตอร์ของคุณเชื่อมต่อกับอินเทอร์เน็ตอยู่ตลอดเวลา
ซึ่งเป็นการเปิดโอกาสให้แฮกเกอร์มีเวลามากขึ้นในการ
"ค้นหา" เครื่องคอมพิวเตอร์ของคุณ
และพยายามเข้าโจมตีในที่สุด
(บริการเรียกเลขหมายผ่านสายโทรศัพท์ก็เสี่ยงในการถูกโจมตีด้วยเช่นกัน)

ไม่ว่าคุณจะใช้การเชื่อมต่อแบบใด
คุณควรใช้ไฟร์วอลล์
ปรับปรุงซอฟต์แวร์ทั้งหมดของคุณอย่างสม่ำเสมอ
และรักษาสถานะการเป็นสมาชิกของซอฟต์แวร์ป้องกันไวรัสปัจจุบันเอาไว้
การใช้เครื่องมือเหล่านี้จะช่วยป้องกันเครื่องคอมพิวเตอร์ของคุณเมื่อทำงานแบบออนไลน์ได้

ขั้นตอนที่ 2:
การเลือกผู้ให้บริการอินเทอร์เน็ต

เมื่อคุณทราบแล้วว่าคุณจะเชื่อมต่ออินเทอร์เน็ตอย่างไร
ก็ถึงเวลาที่คุณจะเลือกผู้ให้บริการอินเทอร์เน็ต (ISP)
โดยผู้ให้บริการอินเทอร์เน็ต คือ
ผู้ให้บริการการเชื่อมต่อไปยังอินเทอร์เน็ต
ถ้าคุณตัดสินใจที่จะใช้การเรียกผ่านสายโทรศัพท์
คุณจะต้องเลือกผู้ให้บริการอินเทอร์เน็ต (ISP)
แยกจากผู้ให้บริการโทรศัพท์ในปัจจุบันมีทั้งผู้ให้บริการอินเทอร์เน็ต
(ISP) ระดับประเทศ และผู้ให้บริการอินเทอร์เน็ต (ISP)
ในท้องถิ่น ในเมืองใหญ่ๆ ด้วยเช่นกัน
คุณควรหาเวลาในการเปรียบเทียบข้อมูลของผู้ให้บริการแต่ละราย
สอบถามจากเพื่อนบ้านและเพื่อนของคุณเพื่อขอคำแนะนำ
แล้วดูตัวเลือกต่างๆ
ถ้าคุณเลือกผู้ให้บริการอินเทอร์เน็ตรายแรกที่คุณพบ
คุณอาจพลาดข้อเสนอที่เหมาะกับการใช้งานของคุณมากกว่า

เคล็ดลับ:
บริการ DSL
และเคเบิลโมเด็มจะให้แอคเคาท์สำหรับการใช้งานอินเทอร์เน็ต
(Internet access: ISP) มาด้วยเสมอ
ในการประเมินบริษัทต่างๆ
คุณควรพิจารณาทั้งผู้ให้บริการแบบบรอดแบนต์และผู้ให้บริการอินเทอร์เน็ต
(ISP) ผู้ให้บริการบางรายอาจให้คุณใช้ ISP
อื่นด้วยเช่นกัน

ถ้าคุณไม่คุ้นเคยกับการใช้งานอินเทอร์เน็ต
และรู้สึกไม่สะดวกที่จะตัดสินใจ
คุณสามารถสอบถามจากเพื่อนที่มีความรู้ทางด้านเทคนิคเพื่อช่วยคุณในการตัดสินใจ
ปัจจัยที่ใช้ในการพิจารณาเมื่อคุณตัดสินใจมีดังต่อไปนี้

- การบริการลูกค้า
พิจารณาผู้ให้บริการอินเทอร์เน็ต (ISP)
ที่มีชื่อเสียงในเรื่องการบริการลูกค้า
-
อัตราค่าบริการ
ในปัจจุบันมีการให้ข้อเสนอที่น่าสนใจอย่างมากมาย
คุณจะต้องตรวจสอบให้แน่ใจก่อนตัดสินใจเลือก
-
ความมั่นคง
เช่นเดียวกับธุรกิจที่ให้ผลตอบแทนสูงประเภทอื่นๆ
บางบริษัทเปิดดำเนินการเพียงเพื่อแสวงหาผลกำไร
จากนั้นก็ปิดกิจการลง คุณควรหาผู้ให้บริการอินเทอร์เน็ต
(ISP) ที่ดำเนินธุรกิจมาแล้วหลายปี
- ข้อเสนอพิเศษ
ในสภาวะของตลาดที่มีการแข่งขันสูง
บางบริษัทมีการให้ข้อเสนอพิเศษ เช่น
การให้พื้นที่เว็บไซต์ฟรี เพื่อดึงความสนใจจากคุณ
ข้อเสนอพิเศษเป็นสิ่งที่น่าสนใจ แต่คุณจะต้องระมัดระวัง
และตัดสินใจเลือกใช้บริการจากบริษัทที่ให้บริการในระยะยาว

ขั้นตอนที่ 3: การติดตั้งโมเด็ม

ไม่ว่าคุณจะใช้การเชื่อมต่อแบบเรียกเลขหมาย DSL
หรือเคเบิล
คุณจะต้องใช้โมเด็มในการเชื่อมต่อเครื่องคอมพิวเตอร์ของคุณกับอินเทอร์เน็ต
ถ้าคุณซื้อเครื่องคอมพิวเตอร์ในช่วง 2 - 3 ปีที่ผ่านมา
คุณน่าจะมีโมเด็มติดตั้งไว้แล้ว ในปัจจุบัน
บริษัทโดยส่วนใหญ่มักจะติดตั้งโมเด็มภายในที่สนับสนุนการเชื่อมต่อ
แบบเรียกผ่านสายโทรศัพท์มาให้ด้วย ถ้าคุณไม่มีโมเด็ม
หรือคุณต้องการปรับรุ่นโมเด็ม คุณสามารถซื้อ
(หรือเช่าสำหรับบางกรณี) โมเด็มใหม่ได้
คุณจะต้องระมัดระวังในการเลือกโมเด็มให้ตรงกับประเภทของการเชื่อมต่อของคุณ

โมเด็มที่ใช้เชื่อมต่อกับสายโทรศัพท์
ไม่ว่าจะเป็นแบบติดตั้งภายในหรือภายนอก
จะใช้สำหรับการเชื่อมต่อแบบเรียกผ่านสายโทรศัพท์
ถ้าคุณต้องการใช้บริการ DSL หรือเคเบิลโมเด็ม
คุณจะต้องหาโมเด็มชนิดพิเศษที่ออกแบบมาสำหรับบริการที่คุณเลือก
(คุณไม่สามารถใช้โมเด็มแบบติดตั้งภายในหรือภายนอกสำหรับบริการเหล่านี้)
ผู้ให้บริการโดยส่วนใหญ่จะมีโมเด็มที่คุณจำเป็นต้องใช้
คุณจะต้องสอบถามให้แน่ใจเมื่อคุณต้องการใช้บริการนี้

เคล็ดลับ:
ก่อนที่คุณจะเลือกซื้อโมเด็ม
ให้ขอรายชื่ออุปกรณ์ที่สามารถใช้งานได้จากผู้ให้บริการของคุณ
เมื่อคุณตัดสินใจใช้ DSL หรือเคเบิลโมเด็ม
ค่าอุปกรณ์ดังกล่าวอาจรวมอยู่ในค่าใช้จ่ายในการติดตั้งแล้ว

เมื่อคุณได้รับอุปกรณ์มาแล้ว
คุณจะต้องติดตั้งอุปกรณ์ ผู้ให้บริการอินเทอร์เน็ต (ISP)
ของคุณควรให้คำแนะนำในการติดตั้งโมเด็ม
และเชื่อมต่อไปยังอินเทอร์เน็ต
อย่าเกรงกลัวที่จะติดต่อขอความช่วยเหลือ
ถ้าคุณไม่ทราบว่าจะต้องดำเนินการอย่างไร
บางบริษัทจะส่งช่างเทคนิคเพื่อดำเนินการติดตั้งอุปกรณ์เมื่อคุณต้องการ
คุณต้องสอบถามว่ามีการคิดค่าบริการสำหรับบริการนอกสถานที่หรือไม่

ข้อมูลจาก http://www.microsoft.com/thailand

ทิปคอมพิวเตอร์ Eng V.

Web

www.bcoms.net

ผู้ให้การสนับสนุนบีคอม

หน้าแรก
ติดต่อเว็บมาสเตอร์
ติดต่อโฆษณา เกี่ยวกับบีคอมและลิขสิทธิ์ Site Map
Submit your website Web
Directory Google AdSense
Web
Hosting